armvectores/hy_wikipedia_2023 huggingface dataset:
Էբինհաուզի տեսողական պատրանք

Էբինհաուզի տեսողական պատրանք կամ Տիտչեների շրջաններ, չափերի ընկալման տեսողական պատրանք։ Ամենահայտնի տարբերակը իրար մետ տեղադրված նույն չափի երկու շրջաններն են, որոնցից մեկի շուրջը մեծ չափերի շրջաններ են, իսկ մյուսինը` մանր։ Նույն չափեր ունենալով հանդերձ` առաջին շրջանը երկրորդից փոքր է թվում։
Պատրանքը բացահայտել է գերմանացի հոգեբան Հերման Էբինհաուզը (1850-1909)։ Անգլախոս միջավայրում այն հանրաճանաչ է դարձել 1901 թվականին հրատարակված Տիտչեների հեղինակած փորձնական հոգեբանության դասագրքից։ Այստեղից էլ ծագել է երևույթի երկրորդ անվանումը` Տիտչեների շրջաններ։
Չնայած սովորաբար համարվում է, որ տեսողական այս պատրանքը կապված է չափերի ընկալման հետ, սակայն արտահայտվել է տեսակետ, որ այս պատրանքի ստեղծման վճռորոշ գործոնը կենտրոնական շրջանի հեռավորությունն է նրան մերձակա մյուս շրջաններից, ինչպես նաև շրջանի փակված լինելու աստիճանը։ Էբինհաուզի պատրանքը Դելբյոֆի տեսողական պատրանքի տարատեսակ կարելի է դիտարկել։ Եթե շրջապատող օղակները կենտրոնական շրջանին մոտ են տեղակայված, ապա այն ավելի մեծ է թվում, և հակառակը։ Շրջանն ընդգրկող օղակների չափը որոշում է, թե ինչքան մոտ կարող են նրանք գտնվել կենտրոնական շրջանին` առաջացնելով երկու ցուցանիշների` չափերի և հեռավորության շփոթ։
Էբինհաուզի պատրանքը էական դեր ունի ժամանակակից գիտական վեճերում, որոնք կապված են տեսողական կեղևում տեղեկության մշակման երկու տարբեր կենտրոնների (ընկալում և գործողությունների կատարում) գոյության հետ։ Ապացուցված է, որ Էբինհաուզի պատրանքն աղավաղում է չափերի ընկալումը, բայց երբ օբյեկտը տեսողական ընկալումից հետո փորձում է որոշակի գործողություններ կատարել, օբյեկտի չափերն ընկալվում են առանց աղավաղումների։ Վերջին շրջանում լույս է տեսել հրապարակում, որ իրական փորձեր են կատարվել մեծ անճշտություններով։ Այդ փորձերում ազդակները սահմանափակել են սխալի հնարավորությունը` հենց դրանով պատասխան գործողություններն ավելի ճիշտ դարձնելով։ Ընդ որում երկու ազդակները` մեծ և փոքր, ներկայացվել են տարանջատված, այսինքն` համեմատության համար երկրորդ շրջանը չի եղել, ինչն էլ Վ. Ֆրանցի և համահեղինակների կարծիքով խոսում է պատրանքի բացակայության մասին։ Հոդվածի հեղինակներն արտահայտում են տեսակետ, որ Էբինհաուզի պատրանքն աղավաղված է` անկախ տեսողական տեղեկության մշակումից։
Ժամանակակից մեկ այլ աշխատանքում պնդվում է, որ այս, ինչպես նաև Պոնցոյի տեսողական պատրանքի ընկալումը կախված է առանձին անհատների ընկալումից։


== Դրսևորումը կենդանիների մոտ ==
Կա կարծիք, որ Էբինհաուզի պատրանքին ենթարկվում են թռչունների մի շարք տեսակներ` հավեր, աղավնիներ, սոսնձակեռնեխներ, ժակո թութակներ։


== Տես նաև ==
Տեսողական պատրանք
Պոնցոյի պատրանք


== Ծանոթագրություններ ==
Օխոտին (գյուղ, Լուցկի շրջան)

Օխոտին (ուկրաիներեն՝ Охотин), գյուղ Ուկրաինայի Վոլինի մարզի Լուցկի շրջանում։
2001 թվականի տվյալներով Օխոտին գյուղում բնակվում էր 263 մարդ։ Բնակավայրը զբաղեցնում է 0,57 կմ² տարածք։ Բնակչության խտությունը կազմում էր 461,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խվորոսնա

Խվորոսնա (ուկրաիներեն՝ Хворосна), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Խվորոսնա գյուղում բնակվում էր 34 մարդ։ Բնակավայրը զբաղեցնում է 0,165 կմ² տարածք։ Բնակչության խտությունը կազմում էր 206,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աննա Ավստրիացի

Աննա Ավստրիացի, Իսպանիայի թագավոր Ֆիլիպ II-ի չորրորդ կինը։


== Կենսագրություն ==
Կայսր Մաքսիմիլիան II-ի և Մարիա Իսպանացու դուստրն է։ Նրա մորական  պապը  Կառլոս V կայսրն էր։ Ինչպես և Ֆիլիպի երկրորդ կինը՝ Էլիզաբետ Վալուան, նա նույնպես համարվում էր իսպանական գահի ժառանգորդ Դոն Կարլոսի հարսնացուն, ով հանկարծամահ եղավ 1568 թվականի հուլիսի 24-ին։ Նույն տարում դժվար ծննդաբերության պատճառով մահացավ նաև Էլիզաբետ Վալուան։ Արդյունքում Ֆիլիպ II-ը  դարձավ ամուրի և անժառանգորդ։ 1570 թվականին Աննան ու իր եղբայրներ Ալբրեխտը և Վենցելը ուսում ստանալու նապատակով ժամանեցին Մադրիդ։ 1570 թվականի սեպտեմբերի 12-ին Սեգովիա քաղաքում Ֆիլիպ II-ն ամուսնացավ իր զարմուհի (Աննայի մայրը իսպանիայի թագավորի հարազատ  քույրն էր, իսկ հայրը՝ թագավորի զարմիկը) Աննայի հետ։ Աննան փոքր էր ամուսնուց 22 տարով։
1571 թվականին նա լույս աշխարհ բերեց թագաժառանգ Ֆերդինանդին։ Աննան ունեցել է հինգ երեխա, որոնցից միայն չորրորդը՝ Ֆիլիպը, ողջ մնաց, որը դարձավ Իսպանիայի թագավոր։ 1580 թվականին Աննան ամուսնու հետ մեկնեց Պորտուգալիա, որպեսզի հայտարարի իր իրավունքները պորտուգալացի գահի նկատմամբ Էնրիկե թագավորի մահից հետո, ով իրենից հետո ժառանգներ չէր թողել։ Նրանք հասել են Բադախոս, որտեղ թագավորը լրջորեն հիվանդացել է գրիպով։ Ամուսնուն խնամելու ընթացքում նա նույնպես վարակվել է գրիպով և մահացել 30 տարեկանում։


== Երեխաներ ==
Ֆերդինանդ (1571—1578)
Կարլոր Լաուրետիուս (1573—1575)
Դիեգո—(1575—1582)
Ֆիլիպ III (1578—1621) — Իսպանիայի թագավոր
Մարիա (1580—1583)


== Աննա Ավստրիացին կտավներում ==

1575 թվականի մադրիդյան շախմատային մրցաշարում, որը կազմակերպել էր Ֆիլիպ II-ը, որպես հանդիսատես ներկա էր նաև Աննան։ Նկարը պատկանում է իտալացի գեղանկարիչ Լուիջի Մուսսինիի վրձնին։


== Ծանոթագրություններ ==
Պավել Կադերժաբեկ

Պավել Կադերժաբեկ (չեխ․՝ Pavel Kadeřábek, ապրիլի 25, 1992(1992-04-25)[…], Պրահա, Չեխիայի և Սլովակիայի Ֆեդերատիվ Հանրապետություն), չեխ ֆուտբոլիստ, գերմանական «Հոֆենհայմ» ակումբի և Չեխիայի ազգային հավաքականի պաշտպան։


== Ակումբային կարիերա ==
2010 թվականի օգոստոսին Պավել Կադերժաբեկն իր նորամուտն է նշել Պրահայի «Սպարտա» ակումբի կազմում՝ Չեմպիոնների լիգայի 2010/11 մրցաշրջանի Սլովակիայի «Ժիլինա» ակումբի դեմ որակավորման խաղում փոխարինման դուրս գալով 61-րդ րոպեին։
2011 թվականի օգոստոսին վարձավճարով տեղափոխվել է «Վիկտորիա Ժիժկով», որի կազմում անցկացրել է 11 հանդիպում։
2015 թվականի հունիսի 17-ին նա չորս տարվա պայմանագիր է կնքել գերմանական Բունդեսլիգայի «Հոֆենհայմ» ակումբի հետ, որի կազմում խաղում է մինչ օրս։


== Միջազգային կարիերա ==
Եվրոպայի 2011 թվականի պատանեկան առաջնությունում Կադերժաբեկը Չեխիայի հավաքականի առանցքային խաղացողներից մեկն էր։ Այդ առաջնությունում չեխերը հասել էին եզրափակիչ, որտեղ լրացուցիչ ժամանակում 2-3 հաշվով զիջել էին Իսպանիայի պատանեկան հավաքականին։
Չեխիայի ազգային հավաքականի կազմում նրա նորամուտը կայացել է 2014 թվականի մայիսի 21-ին Ֆինլանդիայի ազգային ընտրանու դեմ ընկերական խաղում։ Մինչ օրս ազգային ընտրանիում նա անցկացրել է 47 խաղ և խփել 3 գոլ։


== Նվաճումներ ==
«Սպարտա» Պրահա

Չեխիայի չեմպիոն՝ 2013/14
Չեխիայի գավաթակիր՝ 2013/14
Չեխիայի Սուպերգավաթակիր՝ 2014


== Ծանոթագրություններ ==


== Արտաքին հղումներ ==
Պրոֆիլը «Հոֆենհայմի» պաշտոնական կայքում(անգլ.) )
Պրոֆիլը Չեխիայի ֆուտբոլային ասոցիացիայի պաշտոնական կայքում(չեխ.)
Դեյվիդ Լլոյդ Ջորջ

Դեյվիդ Լլոյդ Ջորջ (անգլ.՝ Lloyd George, հունվարի 17, 1863(1863-01-17)[…], Մանչեսթեր, Լանկաշիր, Անգլիա, Մեծ Բրիտանիայի և Իռլանդիայի միացյալ թագավորություն - մարտի 26, 1945(1945-03-26)[…], Լլանիստամդուի, Գվինեդ, Ուելս, Միացյալ Թագավորություն), անգլիացի պետական գործիչ։ Լիբերալ կուսակցության ղեկավար։ 1905-08 թթ. առևտրի, 1908-15 թթ.՝ ֆինանսների նախարար, 1916-22 թթ.՝ պրեմիեր մինիստր։ 1919-20 թվականներին Փարիզի հաշտության կոնֆերանսի և Վերսալյան պայմանագրերի գլխավոր հեղինակներից։ 1919-22 թթ. պաշտպանել է անգլո-հունական պատերազմը թուրքական ազգայնական շարժման դեմ, սակայն, անհաջողություն կրելով, պաշտոնաթող է եղել։
1917—1922 թվականներին Լլոյդ Ջորջն իր հրապարակային ելույթներում և միջազգային կոնֆերանսներում (Փարիզ, Լոնդոն, Սան Ռեմո) հանդես է եկել հօգուտ հայկական հարցի դրական լուծման՝ դատապարտելով Մեծ Բրիտանիայի ավանդական թուրքամետ քաղաքականությունը. «Բրիտանական կառավարության քաղաքականությունը ճակատագրական անխուսափելիությամբ հանգեցրեց 1895-97 և 1909 թվականների սոսկալի սպանդին և 1915 թվականի զարհուրելի կոտորածին»։ Անտանտի երկրներին հորդորել է կատարել իրենց խոստումները «Փոքրիկ դաշնակցի» հանդեպ՝ ապահովելով նրա անկախությունը։ Բայց, լինելով իրապաշտ քաղաքագետ, հետպատերազմյան խաղաղության հարցերում գործարքի մեջ է մտել քեմալական Թուրքիայի հետ՝ հայկական հարցը զոհաբերել բրիտանական կայսրության շահերին։


== Երկեր ==
Военные мемуары, т. 1-6, М., 1934-37;
Правда о мирных договораx, т. 1-2 М., 1957.


== Ծանոթագրություններ ==
Իրինա Ռայմս

Իրինա Ռայմս (ռումիներեն՝ Irina Rimes, օգոստոսի 22, 1991(1991-08-22), Izvoare, Florești District, Մոլդովական ԽՍՀ, ԽՍՀՄ), հայտնի է նաև Իրինա Ռեմեշ կամ Իրրա անուններով, մոլդովացի-ռումինացի երգիչ և երգահան, որն այժմ աշխատում և ապրում է Բուխարեստում, Ռումինիա։
Իրինա Ռեյմսը ճանաչում է ձեռք բերել 2012 թվականին Մոլդովայում Fabrica de staruri տաղանդների մրցույթին մասնակցելուց հետո, որտեղ հասել է եզրափակիչ։ 2018 թվականին նա դարձել է Vocea României-ի չորս մարզիչներից մեկը։


== Վաղ կյանք և կրթություն ==


=== 1991–2015, մանկություն և առաջին քայլերը երաժշտության մեջ ===
Իրինան ծնվել է 1991 թվականի օգոստոսի 22-ին, Ֆլորեշտի շրջանում։ Նա Վալենտինա և Թուդոր Ռայմսերի առաջին երեխան է, ունի կրտսեր եղբայր` Վիտալին։ Իրինան իր հարցազրույցներում նշել է, որ իր ընտանիքը քաջալերել է իր սերը երաժշտության հանդեպ, հատկապես` հայրն ու հորական տատը. վերջինս շատ լավ ձայն ուներ և ըստ Իրինայի` «նա եկեղեցական երգչախմբի մաս էր և ես հիշում եմ, թե ինչպես էր նա նստում սալօջախին ու եկեղեցական երգեր երգում մեզ համար»։ Ռայմսը գրելու հանդեպ հետաքրքրություն է ցուցաբերել վաղ տարիքից։ «Ես սկսել եմ բանաստեղծություններ գրել, երբ նախապատրաստական դասարանում էի։ Ես հիշում եմ, որ երգել, գրել ու կարդալ սովորել եմ տանը»։ Արվեստագետը տեղափոխվել է Սորոկա` սովորելու Constantin Stere ավագ դպրոցում։ Հետագայում ավարտել է Քիշնևի Երաժշտության, թատրոնի և տարածական արվեստների ակադեմիան։ 2012 թվականին Իրինա Ռեյմսը մասնակցել է Fabrica de staruri տաղանդների մրցույթում, որտեղ հաղթող է ճանաչվել։


=== 2016–ից մինև այժմ. "Visele" և Despre el ===
Ռայմսի առաջին սինգլը, "Visele" (Երազներ), բարձր հորիզոնականներ է զբաղեցրել 2016 թվականի Romania Airplay 100 վարկանիշային աղուսյակում և մրցանակ է ստացել 2017 թվականի Radio România Music Awards մրցանակաբաշխությանը` տարվա լավագույն դեբյուտ անվանակարգում։ Ռայմսը նաև երգեր է գրել տարբեր ռումինացի երգիչների համար, որոնցից են Իննան, Ռալուկան, Անդրան, Ալինա Էրեմիան, Նիկոլետա Նուցակն և Անտոնիա Յակոբեսկուն։ Cosmopolitanի ռումինական մասնաճյուղը նրան անվանել է «2016 թվականի բացահայտում»։ 2017 թվականին Ռայմսը պայմանագիր է ստորագրել Universal Music France-ի հետ և թողարկել է իր առաջին` Despre el (Նրա մասին) ալբոմը։


== Սկավառակագրություն ==


=== Ալբոմներ ===
Despre el (2017)
Cosmos (2018)


=== Սինգլներ ===


==== Որպես առաջատար կատարող ====


==== Երգահան` այլ երգիչների համար ====


== Ծանոթագրություններ ==
Վոկա (գյուղական ավան, Տոիլա շրջան)

Անվան այլ կիրառումների համար տե՛ս՝ ՎոկաՎոկա (էստ․՝ Voka), գյուղական ավան Էստոնիայի Իդա-Վիրումաա նահանգի Տոիլա շրջանում։
2011 թվականի տվյալներով գյուղական ավանում բնակվում էր 823 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Բակար

Բակար (խորվաթերեն՝ Bakar), քաղաք է Խորվաթիայում։ Քաղաքի տարածքն է 1,566 քառակուսի կիլոմետր, բնակչությունը 1566 մարդ։
Բոլիչևո (գյուղ, Գագարինսկի շրջան)

Անվան այլ կիրառումների համար տե՛ս՝ ԲոլիչևոԲոլիչևո (ռուս.՝ Болычево), գյուղ Ռուսաստանի Սմոլենսկի մարզի Գագարինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիմյոլ

Սիմյոլ (ռուս.՝ Симъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վելյու գետի աջ ափին՝ 149 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000060429
Կոդը ըստ հիդրոլոգիական հետազոտության (ՌԴ) — 103006042
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պետրովկա (գյուղ, Մաշևկայի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Պոլտավայի մարզի Մաշևկայի շրջանում։
2001 թվականի տվյալներով Պետրովկա գյուղում բնակվում էր 124 մարդ։ Բնակավայրը զբաղեցնում է 13,5 կմ² տարածք։ Բնակչության խտությունը կազմում էր 9190 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոլինյուի խնդիր

Մոլինյուի խնդիր (անգլ.՝ Molyneux's problem), փիլիսոփայական հարց որոշակի մտավոր փորձի մասին։ Խնդիրը կարճ կարելի է շարադրել հետևյալ կերպ. «Եթե ի ծնե կույր մարդը կարող է շոշափելով տարբերել գնդի կամ խորանարդի տեսք ունեցող առարկաներ, ապա կարո՞ղ է նա, տեսնելու հնարավորություն ստանալով, տարբերակել այդ առարկաները միայն տեսողությամբ` առանց շոշափելու»։
Համաձայն Սթենֆորդի փիլիսոփայական հանրագիտարանի` Մոլինյուի խնդիրը դարձել է փիլիսոփայության ամենաշատ քննարկվող հարցերից մեկը, որին ուղղակիորեն կամ անուղղակիորեն առնչվել են ինչպես փիլիսոփա-տեսաբանները, այնպես էլ փորձարար-հետազոտողները։


== Հարցի ձևակերպում ==
Հարցը ձևակերպել է բնափիլիսոփա Վիլյամ Մոլինյուն դեռևս 1688 թվականին Ջոն Լոքին ուղղված նամակում։ Ի դեպ, Մոլինյուի կինը կույր էր, բայց ոչ ի ծնե։ Մոլինյուն իր «Մարդկային մտածելակերպի փորձ» աշխատության մեջ շարադրել է այդ հարցը, որը շուտով հայտնի է դարձել լայն հասարակությանը։ Լոքին ուղղված էր հետևյալ հարցը.

Երկու մտածողներն էլ հակված էին այն տեսակետին, որ հարցը բացասական պատասխան ունի։


== Փորձարարական լուծում ==
Խնդրի լուծման առաջին փորձերը կատարվել են 1728 թվականին։ Անգլիացի բժիշկ, մանկավարժ Վիլյամ Չեսելդենը հրատարակել է ի ծնե կույր երեխայի` կատարակտից բուժվելու հաշվետվություն։ Չեսելդենը գրել է, որ տեսողություն ձեռք բերելուց հետո տղան չի կարողացել տարբերակել առարկաները, չնայած դրանք ձևով և չափով տարբերվում էին։ Հաշվետվությունը քննադատողները պնդում էին, որ տղայի աչքերը վիրահատությունից հետո կարող էին այդքան էլ լավ չտեսնել, իսկ Չեսելդենը կարող էր շփոթեցնող հարցեր տալ տղային։
1950 թվականին անգլիացի կենսաբան, նեյրոֆիզիոլոգ Ջոն Զախարի Յանգը իր ռադիոդասախոսության մեջ պատմել է, որ երբ տեսողություն ստացած մարդուն դրանից մեկ շաբաթ անց ցույց են տվել նարինջ, նա ասել է, որ այն ոսկուց է։ Իսկ երբ հարցրել են, թե ինչ տեսք ունի առարկան, նա պատասխանել է. «Տվե'ք այն շոշափեմ և Ձեզ կասեմ»։
2007-2010 թվականներին Մասաչուսեթսի տեխնոլոգիական ինստիտուտի հնդիկ գիտնական Պավան Սինխի գլխավորությամբ վիրաբուժական միջոցով բուժել են ի ծնե կույր հինգ հիվանդների` 8-17 տարեկան երեխաների և դեռահասների։ Պարզվել է, որ չնայած տեսողություն ստացած մարդիկ արագ սովորել են ընկալել տեսողական տեղեկություններ, սակայն վիրահատությունից հետո ընկած ժամանակահատվածում չեն կարողացել տարբերել առարկաները, որոնք նրանք տեսել են և քիչ առաջ շոշափել։ Այսպիսով` Մոլինյուի խնդիրը, ամենայն հավանականությամբ, բացասական պատասխան է ենթադրում։


== Ծանոթագրություններ ==
Լոմոնոսովի փողոց (այլ կիրառումներ)

Լոմոնոսովի փողոց հասկացությունը կարող է վերաբերել.

Լոմոնոսովի փողոց (Երևան)
Լոմոնոսովի փողոց (Դոնի Ռոստով)
Լոմոնոսովի փողոց (Յալթա)
Լոմոնոսովի նրբանցք (Կրասնի Սուլին)
Աննա Ջորդանո

Աննա Ջորդանո (իտալերեն՝ Anna Giordano, 1965, Միլան, Իտալիա), իտալացի բնապահպան։ Սիցիլիայի Վայրի բնության համաշխարհային հիմնադրամի առաջնորդ, արժանացել է Գոլդմանի մրցանակի (1998)։
Ջորդանոն արհեստավարժ թռչնաբան է, բնական գիտությունների դոկտոր, առավելապես հայտնի է վայրի թռչուններին պաշտպանության և Մեսիանայի նեղուցի վրայով կամրջի կառուցման դեմ պայքարի իր աշխատանքով, ինչը, նրա կարծիքով, անուղղելի վնաս կհասցնի կենդանիներին և շրջակա միջավայրին։


== Կենսագրություն ==
Վեց տարեկան հասակում Ջորդանոն միացավ LIPU-ին (Թռչունների պաշտպանության իտալական լիգա)։ 1981 թվականին` 15 տարեկանում, Աննան ականատես եղավ որսագողերի կողմից թռչունների ավանդական հրաձգությանը, որոնք թռչում էին Սիցիլիայի և մայրցամաքային Իտալիայի միջև գտնվող նեղուցի վրայով։ Ըստ լեգենդի, այն մարդը, ով նեղուցի վրա գոնե մեկ միջատակեր  չի սպանել, այդ տարի կդառնա եղջյուրակիր( կինը կդավաճանի նրան)։ Ամեն տարի ծիսական որսը հանգեցնում էր հազարավոր թռչունների մահվան, այդ թվում՝ ծիծեռնակներ, պիրոլներ և արագիլներ։ Ջորդանոն այդ օրը երդվեց վերջ դնել այդ ավանդույթին։
Որպես կանոն, չնայած համապատասխան գործող օրենքների առկայությանը, որսագողերը երբեք չեն հետապնդվել դատական կարգով։ 1980-ականների սկզբին Ջորդանոն կամավորներ հավաքեց իր շուրջը` կանխելու ապօրինի որսը և ամեն տարի մշտադիտարկում իրականացնելու թռչունների վրա։ Սկզբում նրան լուրջ չէին վերաբերվում, բայց ավելի ուշ որսորդներին դիմակայելը պատճառ դարձավ բացահայտ թշնամություն Ջորդանոյի նկատմամբ։ 1986 թվականին նրա մեքենան հրկիզվեց հրավառ նյութերով լցված շշերով, այնուհետև ավերվեց նրա տունը, և նա ստացավ սատկած բազե` գրությամբ. «Քաջությունդ թանկ կարժենա քեզ»։ Այն բանից հետո, երբ Ջորդանոն  մի խումբ կամավորների հետ հայտնվեցին հրետակոծության տակ, տեղական իշխանությունները առաջարկեցին օգնել նրան։


== Թռչունների պաշտպանություն ==
Ջորդանոյի թիմի դիտարկումների համաձայն, 1984 թվականին, երբ նրանք առաջին անգամ սկսեցին իրենց աշխատանքը, տարածաշրջանում հաշվվում էր 3100 գիշատիչ թռչուն և արագիլ և արձանագրվել էր որսագողության 1100 դեպք, 2000 թվականին համապատասխանաբար` 35000 գիշատիչ  և արագիլ և 5 ապօրինի որս։ 
Աննա Ջորդանոյի աշխատանքի շնորհիվ  Սիցիլիայում տարեկան ապօրինի ոչնչածված թռչունների թիվը հինգ հազարից նվազել է հասնելով  մի քանի հարյուրի։


== Ծանոթագրություններ ==


== Արտաքին հղումներ ==
WWF Italia
Անահիտի աղբյուր

Անահիտի աղբյուր, աղբյուր Արցախում Մարաունու շրջանի Հացի գյուղում։ Ավանդությունը ասում է, թե Աղվանքի Վաչագան Բարեպաշտ թագավորը այս աղբյուրի մոտ հանդիպելով Հացիկ գյուղացի գեղեցիկ ու իմաստուն Անահիտին սիրահարվել է նրան և այդ օրվանից աղբյուրը կոչվել է Անահիտի աղբյուր։  Անահիտի աղբյուրի դիմացի բլրին տեղադրված է Բռի Եղցի եկեղեցի-հուշարձանախումբ։ Կատարվել են նորոգման աշխատանքներ։


== Պատկերասրահ ==


== Գրականություն ==
Անահիտ Արփեն, Անահիտի աղբյուրը, Ե. — 328 էջ. — 500 հատ։


== Ծանոթագրություններ ==
Շամպայն (Արդեշի գավառ)

Շամպայն (ֆր.՝ Champagne), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 589 մարդ, բնակչության խտությունը` 143.66 մարդ/կմ²։ Բնակավայրը զբաղեցնում է 4.10 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևելք, Լիոն քաղաքից` 55 կմ հարավ, Պրիվա քաղաքից` 65 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 356 աշխատունակ (15-64 տարեկան) բնակիչ, որոնցից ակտիվ էին 261-ը, իսկ ոչ ակտիվները` 95։ Ակտիվության ցուցանիշը կազմում է 73,3 %։ 261 աշխատունակ մարդկանցից աշխատել է 244 անձ (134 տղամարդ և 110 կին)։ Գործազուրկ են եղել 17 անձ (6 տղամարդ և 11 կին)։ 95 անաշխատունակներից 31-ը եղել են աշակերտներ կամ ուսանողներ, 29-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժոել Պերեյրա

Ժոել Դինիշ Կաշտրու Պերեյրա (պորտ.՝ Joel Dinis Castro Pereira, հունիսի 28, 1996(1996-06-28), Լե Լոկլ, Le Locle District, Նևշատել, Շվեյցարիա), Շվեյցարական ծագմամբ պորտուգալացի ֆուտբոլիստ, անգլիական «Մանչեստեր Յունայթեդ» ակումբի դարպասապահ։


== Ակումբային կարիերա ==
«Կսամակս» շվեյցարական ակումբի սան է։ 2012 թվականին տեղափոխվել է անգլիական «Մանչեստեր Յունայթեդ» ակումբի ակադեմիա։ 2014/15 մրցաշրջանում թիմի հետ միասին հաղթել է Անգլիայի երիտասարդական առաջնությունում։ 2015 թվականի օգոստոսի 13-ին երկարաձգել է պայմանագիրը «կարմիր սատանաների» հետ։
2015 թվականի հոկտեմբերի 17-ին վարձավճարով տեղափոխվել է «Ռոչդեյլ» մեկ ամսով։ Նոյեմբերի 10-ին կատարել է իր նորամուտը թիմի կազմում՝ մասնակցելով «Մորկամ» ակումբի դեմ խաղին Ֆուտբոլային լիգայի հաղթանշանի խաղարկության շրջանակներում։ Հանդիպման ընթացքում խաղացողը հետ է մղել 11 մետրանոցը և խաղն ավարտել զրոյական հաշվով. դրանից հետո «Ռոչդեյլը» համոզել է «Մանչեստեր Յունայթեդին» երկարաձգել վարձավճարի ժամկետը մինչև 2016 թվականի հունվարի 3-ը։ Նոյեմբերի 21-ին դարպասապահը կատարել է իր նորամուտը Անգլիայի առաջին լիգայում՝ մասնակցելով «Դոնկաստեր Ռովերս» ակումբի հետ խաղին, որը նույնպես ավարտվել է զրոյական հաշվով։ Այդ մրցաշրջանում նա «Ռոչդեյլի» կազմում անցկացրել է 6 խաղ։
2016 թվականի փետրվարի 25-ին նա ընդգրկվել է «Մանչեստեր Յունայթեդի» հայտացուցակում՝ մասնակցելու Եվրոպա Լիգայի՝ դանիական «Միդտյուլան» ակումբի դեմ խաղին։ Սակայն հանդիպման ընթացքում դուրս չի եկել խաղադաշտ։
2016 թվականի օգոստոսի 31-ին վարձավճարով տեղափոխվել է պորտուգալական «Բելենենսիշ» ակումբ մինչև 2016/17 մրցաշրջանի ավարտը։ 2017 թվականի հունվարին հետ է կանչվել վարձավճարից և վերադարձել է «Մանչեստեր Յունայթեդ»։ 2017 թվականի հունվարի 29-ին դարպասապահը կատարել է իր նորամուտը «կարմիր սատանաների» կազմում՝ Անգլիայի գավաթի խաղարկության «Ուիգան Ատլետիկ» անգլիական ակումբի դեմ խաղում փոխարինելով Սերխիո Ռոմերոյին։
2017 թվականի մայիսի 21-ին կատարել է նորամուտը անգլիական Պրեմիեր Լիգայում՝ թիմի մեկնարկային կազմում մասնակցելով «Քրիսթալ Փելաս» ակումբի դեմ խաղին, որի ընթացքում իր դարպասը պահել է անառիկ։


== Կարիերան հավաքականում ==
Հանդես է եկել Շվեյցարիայի տարբեր տարիքային խմբերի հավաքականներում։ 2012 թվականին փոխել է ֆուտբոլային քաղաքացիությունը պորտուգալականի։ Եղել է երկրորդ դարպասապահ Պորտուգալիայի բոլոր պատանեկան հավաքականներում։ 2016 թվականի հունիսի 14-ին հայտնի է դարձել, որ Պերեյրան կմասնակցի 2016 թվականի ամառային օլիմպիական խաղերին Պորտուգալիայի հավաքականի կազմում։


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ռիվադավիա (Սալտա)

Ռիվադավիա (իսպ.՝ Departamento de Rivadavia), դեպարտամենտ Արգենտինայում, Սալտա պրովինցիայի կազմում։ Տարածքը՝ 25951 կմ2։ Բնակչությունը՝ 27.4 հազար մարդ։ Բնակչության խտությունը՝ 1.1 մարդ/կմ2։ Վարչական կենտրոնը՝ Ռիվադավիան է։


== Աշխարհագրություն ==
Դեպարտամենտը գտնվում է Սալտա պրովինցիայի հյուսիս-արևելքում։ Սահմանակից է՝

հյուսիսում՝ Բոիլիվիային,
հյուսիս-արևելքում՝ Պարագվիային,
արևելքում՝ Ֆորմոսա պրովինցիային,
հարավ-արևելքում՝ Չակո պրովինցիային,
հարավ-արևմուտքում՝ Անտա դեպարտամենտին,
արևմուտքում՝ Օրան և Խեներալ Սան Մարտին դեպարտամենտին.


== Խոշորագույն բնակավայրեր ==
Իլիչեկ

Իլիչեկ (ռուս.՝ Иличек), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չուա գետի աջ ափով՝ 9 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի։

Ջրային օբյեկտի, պետական ջրային գրանցման կոդը - 13010100312115100007180
Հիդրոլոգիական ուսումնասիրությունների կոդը - 115100718
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մալոե Պոպովո

Մալոե Պոպովո (ուկրաիներեն՝ Мале Попово, հունգ.՝ Papitanya), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Մալոե Պոպովո գյուղում բնակվում էր 210 մարդ։ Բնակավայրը զբաղեցնում է 0,756 կմ² տարածք։ Բնակչության խտությունը կազմում էր 277,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեշինո (գյուղ, Կարդիմովսկի շրջան)

Անվան այլ կիրառումների համար տե՛ս՝ ԼեշինոԼեշինո (ռուս.՝ Лешино), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիվերթ Հյոյմ

Սիվերթ Հյոյմ (նորվ.՝ Sivert Høyem, հունվարի 22, 1976(1976-01-22), Սորտլան, Նուռլան, Նորվեգիա), նորվեգացի երաժիշտ, Madrugada ռոք խմբի վոկալիստ։ 2007 թվականին Ռոբերտ Բուրասի մահվամբ պայմանավորված՝ ռոք խումբը լուծարվել է, և նա սկսել է իր անհատական երաժշտական կարիերան։
2006 թվականին The Volunteers ռոք խմբի հետ թողարկել է «Exiles» ալբոմը։


== Կենսագրություն ==
Ծնվել է 1976 թվականի հունվարի 22-ին, Սորտլան քաղաքի մոտ գտնվող Կլիևա բնակավայրում։ Ծնողներն են դասախոս Ասբորն Հյոյմն ու քաղաքական գործիչ Յորուն Դրևլանը։
Մինչև 1995 թվականին Օսլո տեղափոխվելը սովորել է Սորտլանի գիմնազիայում։ Ուսումը շարունակել է Օսլոյի համալսարանում, որտեղ և ստացել է պատմության գծով բակալավրի աստիճան։


== Սկավառակներ ==


=== Ալբոմներ ===
Madrugada ռոք խմբի հետ1999: Industrial Silence
2001: The Nightly Disease
CD: The Nightly Disease Vol. II
2002: Grit
2005: The Deep End
2005: Live at Tralfamadore
2008: MadrugadaԱնհատականThe Volunteers խմբի հետ


=== Սինգլներ ===
ԱնհատականThe Volunteers խմբի հետ


== Ծանոթագրություններ ==
Սոլբիատե Առնո

Սոլբիատե Առնո (իտալերեն՝ Solbiate Arno), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 4026 մարդ։ Բնակչության միջին խտությունը՝ 1342մարդ/կմ²։ Զբաղեցնում է 3 կմ² տարածք։ Փոստային ինդեքս՝ 21048։ Հեռախոսային կոդը՝ 0331։


== Արտաքին հղում ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աբրահամ լիճ

Աբրահամ լիճը արհեստական լիճ է Հյուսիս Սասկաչեվան գետի վրա Կանադայի, արևմտյան Ալբերտա նահանգում։ Աբրահամ լճի մակերևույթը 53.7 կմ2 է և լայնությունը 32 կմ։


== Պատմություն ==
Այն հիմնվել է Հյուսիս-Սասկաչեվան գետի վերին հոսանքի հատվածում Կանադական լեռների ստորոտներում։ Աբրահամ լիճը կառուցվել է 1972 թ., Բիգորն ամբարտակը կառուցելու միջոցով։ Բիգորն ամբարտակի կառուցման վերջին փուլում 1972 թ. փետրվարիվ Ալբերտայի կառավարությունը հովանավորում է լճի անվան ընտրության մրցույթը։ Նահանգի ուսանողներին հարցում էր արված առաջարկել անուններ, հաշվի առնելով լճի պատմական նշանակությունը և կարևորությունը, ինչպես նաև նշանավոր մարդկանց։ Այն անվանվեց Սասկաչեվան հովտի տասնիներորդ դարի բնակիչ Սիլաս Աբրահամի անունով։


== Ծանոթագրություններ ==
Կաստերե (քարանձավ)

Կաստերե, կարստային քարանձավ Ղրիմում, Կարաբի-յայլա սարավանդի վրա։ Քարանձավն ունի 67 մետր խորություն։ Այն ունի բավականին մեծ մուտք, որի երկարությունն է 5, իսկ լայնությունը 2 մետր։ Քարանձավում կան մեկ մեծ և մի քանի փոքր սրահներ, որոնցից մեկում կա լիճ։ Քարանձավի անցումը տևում է սովորաբար մոտ 4 ժամ։ Քարանձավը հայտնի է յուրօրինակ ձևավորումով, որը անվանում են «Կարստերեի Արև»։
Թուրքական պատերազմի մեդալ

Թուրքական պատերազմի մեդալ (ռուս.՝ Медаль «За турецкую войну»), Ռուսական կայսրության պետական մրցանակ։ Հիմնադրվել է ռուս-թուրքական պատերազմի ավարտից հետո։


== Ընդհանուր տեղեկություններ ==
Թուրքական պատերազմի մեդալով պարգևատրում էին ռուս-թուրքական պատերազմին մասնակցած զինվորներին։ Հիմնադրվել է 1829 թվականի հոկտեմբերի 1-ին՝ Նիկոլայ I-ի հրամանով։


== Շնորհելու կարգ ==
Թուրքական պատերազմի մեդալով պարգևատրում էին ռուս-թուրքական պատերազմին մասնակցած զինվոներին։ Մեդալով պարգևատրվել են բոլոր գեներալները, սպաները, պատերազմին մասնակցած ներքնախավը, ինչպես նաև ոստիկանությունը։ 1830 թվականի դեկտեմբերի 10-ից սկսեցին պարգևատվել նաև նավաստիները, ովքեր մասնակցել են պատերազմին։ Համաձայն կայսեր հչամանին, մեդալով կարող էին պարգևատրվել 1832 թվականի սեպտեմբերի 1-ից։


== Մեդալի նկարագրություն ==
Մեդալը կազմված է 25 մմ տրաբագիծ ունեցող արծաթից։ Մեդալի երեսային մասին պատկերված է ուղղափառ խաչը, որից լույս է ցայտում, իսկ խաչի ներքևի հատվածում պատկերված է կիսալուսին։ Երեսի աջ և ձախ կողմերում գրված են պատերազմի թվականները՝ ձախ կողմում «1828», որը խորհրդանշում է պատերազմի սկիզբը, և աջ կողմում «1829», որն էլ ավարտը։ Մյուս կողմում գրված է այս 3 տողանոց մակագրությունը․ 

Շրջանագծի եզրերի երկայնքով տարված է երկու դափնու տերև, իրար միացված ժապավենով։
Ընդհանուր Սանկտ Պետերբուրգի դրամանատանը հատվել է 100,000 օրինակ։
Կան նաև այնպիսի մեդալներ, որոնց չափը և տրամագիծը փոքրացրել են հեծելազորի համար (նվազագույն չափը կարող էր հասնել 20 մմ, իսկ տրամագիծը՝ 22 մմ)։


== Կրելու կարգ ==
Մեդալը կանթ ուներ շերտաձողիկին կամ ժապավենին ամրացնելու համար։ Մեդալը պետք է կրել կրծքին։


== Պատկերասրահ ==

		


== Գրականություն ==
Чепурнов Н. И. Наградные медали Государства Российского. — М.: Русский мир, 2000. — С. 299. — 768 с. — ISBN 5-89577-024-X
Кузнецов Александр Александрович, Чепурнов Николай Иванович. Наградная медаль. В 2-х томах. — М.: Патриот, 1992. — Т. 1 (1701—1917). — С. 133-136. — ISBN 5-7030-0452-7
Изотова М. А., Царёва Т. Б. Ордена и медали России и СССР. — Ростов-на-Дону: ООО ИД «Валдис», 2010. — С. 219—223. — 736 с. — ISBN 978-5-9567-0960-3


== Ծանոթագրություններ ==
Իվանկովո (գյուղ, Ուգրանսկի շրջան)

Անվան այլ կիրառումների համար տե՛ս՝ ԻվանկովոԻվանկովո (ռուս.՝ Иванково), գյուղ Ռուսաստանի, Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիկ Ադելման

Ռիչարդ Լեոնարդ (Ռիկ) Ադելման (անգլ.՝ Richard Leonard "Rick" Adelman, հունիսի 16, 1946(1946-06-16), Լինվուդ, Լոս Անջելես շրջան, Կալիֆոռնիա, ԱՄՆ), ամերիկացի նախկին բասկետբոլիստ և բասկետբոլի մարզիչ։ Հանդես է եկել Բասկետբոլի ազգային ասոցիացիայում։


== Արտաքին հղումներ ==
Խաղային էջը Բասկետբոլ-ռեֆերենսում Archived 2010-04-13 at the Wayback Machine.(անգլ.)
Մարզչային էջը Բասկետբոլ-ռեֆերենսում Archived 2010-04-07 at the Wayback Machine.(անգլ.)
Խաղային Էջը NBA.com կայքում(անգլ.)
Մարզչական էջը NBA.com կայքում(անգլ.)
Մարինա Պոդոլյան

Մարինա Պոդոլյան (ապրիլի 8, 1963(1963-04-08)), ռուսական, մոլդովական թատրոնի ու կինոյի դերասանուհի, ռեժիսոր։


== Կենսագրություն ==
Մարինա Պոդոլյանը ծնվել է 1963 թվականի ապրիլի 8-ին։ 1989 թվականին ավարտել է Մոսկվայի Գնեսինների անվան երաժշտական ուսումնարանը՝ երաժշտական թատրոնի դերասան մասնագիտությամբ (Ալեքսանդր Կանևսկու արվեստանոց)։ 2005 թվականին ավարտել է Քիշնևի քաղաքագիտության և միջազգային հարաբերությունների ինստիտուտը՝ միջազգայնագետ մասնագիտությամբ։ 2013 թվականին ավարտել է Մոսկվայի մշակույթի և արվեստի պետական համալսարանը՝ կինո, հեռուստա և տեսառեժիսոր մասնագիտությամբ (Ալեքսանդր Ցացուևի արվեստանոց)։
1991-2001 թվականներին աշխատել է Քիշնևի Ա․ Չեխովի անվան պետական ռուսական դրամատիկական թատրոնում որպես դերասանուհի։ 2001-2005 թվականներին եղել է Մոլդովայի Հանրապետության խորհրդարանի պատգամավոր (15-րդ գումարում, Մոլդովայի Հանրապետության կոմունիստական կուսակցություն, Գիտության, մշակույթի և ԶԼՄ-ի կոմիտե)։
2005 թվականի դեկտեմբերից բնակվում է Մոսկվայում։ 2006-2009 թվականներին որպես դերասանուհի աշխատել է «Թատրոն նախասրահում» թատրոնում։ Մի խումբ դերասանների հետ ստեղծել է «Տրոյա» արտ-թատրոնը, որտեղ աշխատում է որպես ռեժիսոր-բեմադրիչ և դերասանուհի։
Բեմադրել է 37 թատերական գործ, նկարահանել 3 փաստագրական և 1 խաղարկային ֆիլմ։


== Գործունեություն ==


=== Դերերը թատրոնում ===


=== Ֆիլմագրություն ===


== Ծանոթագրություններ ==


== Արտաքին հղումներ ==
«Марина Подолян»։ Кино-Театр.РУ
Կառլո Բուոնապարտ

Կառլո Մարիա Բուոնապարտե (Շառլ Մարիա Բոնապարտ) (կորսիկերեն՝ Carlu Maria Bonaparte, իտալերեն՝ Carlo Maria Buonaparte, ֆր.՝ Charles Marie Bonaparte), մարտի 29, 1746(1746-03-29)[…], Այաչչո, Կորսիկա, Ջենովայի Հանրապետություն - փետրվարի 24, 1785(1785-02-24)[…], Մոնպելիե, Q3123119?, Ֆրանսիայի թագավորություն), կորսիկացի ազնվական, փաստաբան և քաղաքագետ։
Նապոլեոն Բոնապարտի հայրը։


== Կենսագրություն ==
Կառլո Բուոնապարտեն ծնվել է 1746 թվականի մարտի 27–ին Կորսիկա կղզու Այաչո քաղաքում։ Նա եղել է փաստաբան Ջուզեպե Բուոնապարտի (1713–1763) երեք երեխաներից ամենափոքրը։ Կառլոն գնացել է հոր հետքերով, ստացել է իրավաբանական կրթություն Պիզայի համալսարանում։ Երբ Կառլոն 17 տարեկան էր, բարեկամները նրան ամուսնացրն 14-ամյա Լետիցիա Ռամոլինոյի հետ։
1764 թվականին ծառայության է անցել հեղափոխական՝ Պասկալյա Պաոլիի մոտ, որպես օգնական։ Նա Կառլոյին դիվանագիտական հանձնարարություններով ուղարկում է Փարիզ՝ Լյուդովիկ XV–ի մոտ, և Հռոմ Կլիմենտ XIII պապի մոտ։
Կառլո Բուոնապարտեն մահացել է Մոնպելյե ուղևորվելու ճանապարհին, թողնելով ընտանիքին աղքատության մեջ։


== Երեխաներ ==
Նապոլեոն Բուոնապարտ (1764/1765-17 օգոստոսի 1765)
Մարիա Աննա Բոնապարտ (3 հունվարի 1767 - 1 հունվարի 1768)
Ժոզեֆ Բոնապարտ (7 հունվարի 1768 - 28 հունիսի 1844)
Նապոլեոն Բոնապարտ (15 օգոստոսի 1769 - 5 մայիսի 1821)
Մարիա Աննա Բոնապարտ (14 հուլիսի 1771 - 23 նոյեմբերի 1771)
Լյուսեն Բոնապարտ (21 մայիսի 1775 - 29 հունիսի 1840)
Էլիզա Բոնապարտ (13 հունվարի 1777 - 7 օգոստոսի 1820)
Լուի Բոնապարտ (2 սեպտեմբերի 1778 - 25 հուլիսի 1844)
Պոլինա Բոնապարտ (20 հոկտեմբերի 1780 - 9 հուլիսի 1825)
Կառոլինա Բոնապարտ (24 մարտի 1782 - 18 մայիսի 1839)
Ժեռոմ Բոնապարտ (15 նոյեմբերի 1784 - 24 հունիսի 1860)


== Ծանոթագրություններ ==


== Արտաքին հղումներ ==
Կառլո Բուոնապարտեի ծագումը
Կրուժկովցի

Կրուժկովցի (ուկրաիներեն՝ Кружківці), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Կրուժկովցի գյուղում բնակվում էր 154 մարդ։ Բնակավայրը զբաղեցնում է 1064 կմ² տարածք։ Բնակչության խտությունը կազմում էր 144,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քվախաջալեթ

Քվախաջալեթ (վրաց.՝ კვახაჯელეთი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Ճիաթուրայից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 42 մարդ։


== Ծանոթագրություններ ==
Հավզըկարա

Հավզըկարա, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Մոխրասար (այլ կիրառումներ)

Մոխրասար անվանումը կարող է վերաբերել.

Մոխրասար, լեռնագագաթ Հայաստանի Գեղարքունիքի մարզում,
Մոխրասար, լեռնագագաթ Հայաստանի Կոտայքի մարզում։
Դիէլեկտրիկ անտենաներ

Դիէլեկտրիկ ձողային անտենաները ձողանման տեսք ունեն, որոնք գրգռվում են կլոր կամ ուղղանկյուն ալիքատարի հատվածով։

Աստիճանաբար նվազող դիամետրով դիէլեկտրական ձողը իր բարակ ծայրում ունի հարթ թեքություն, մինչդեռ նրա մյուս ծայրակետը տեղադրվում է մետաղական բաժակի մեջ, որը իրենից ներկայացնում է ռեֆլեկտոր։ Նման անտենան ըստ էության իրենից ներկայացնում է դիէլեկտրական ալիքատար։ Բարակ ձողի դեպքում շատ դժվար է մակերևութային ալիք գրգռել, և որ հզորության մեծ մասը ճառագայթվում է անմիջապես գրգռիչից։
Դիէլեկտրիկ անտենան կարելի է ներկայացնել որպես երկայնակի ճառագայթիչների չընդհատվող շարք։ Համակարգի z առանցքի ուղղությամբ բևեռացման հոսանքների ամպլիտուդների բաշխումները զրոյական մոտավորությամբ հաստատուն կարելի է համարել, իսկ բևեռացման հոսանքների փուլերի բաշխումները՝ որպես գծային փոփոխվող։
Մակերևութային ալիքի փուլային արագությունը որոշվում է ձողի ներսում տեղափոխվող էլեկտրամագնիսական էներգիայի հարաբերությամբ լրիվ էլեկտրամագնիսական էներգիային, որը մակերևութային ալիքով տեղափոխվում է նրա երկայնքով։
Դիէլեկտրիկ անտենաները իրականացվում են պրիզմատիկ կամ գլանաձև ձուլակտորների մշտական կամ փոփոխական հատույթով, գրգռվում են վիբրատորով, անցքով կամ ալիքատարի բաց ծայրով։ Այս անտենաներում որպես էլեկտրամագնիսական ալիքների արտացոլող ծառայում են դիէլեկտրիկ ձողը՝ նեղանալով մի ծայրից մյուսը։

Դիէլեկտրիկ անտենաների կողային թերթիկների մակարդակը զգալի է։ Ճառագայթման զրոների բացակայությունը թերթիկների միջև բացատրվում է ձողում տարածվող ալիքի մարումով, որը կախված է ձողի տաքացման վրա ծախսվող էներգիայով։ Այս անտենայում գործում է նաև անտենայի ծայրից անդրադարձած ալիքը, որն ազդում է կողային թերթիկների մակարդակի վրա։ Այդ ալիքի մեծությունը փոքրացնելու համար ձողին տալիս են կոնի տեսք։
Բայերբախ Էրգոլդսբախ

Բայերբախ Էրգոլդսբախ (գերմ.՝ Bayerbach bei Ergoldsbach), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է՝ 1739 մարդ, տարածքը 25,42 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝  09 2 74 119։


== Ծանոթագրություններ ==
Ախալդաբա (Բորժոմի շրջան)

Ախալդաբան (վրաց.՝ ახალდაბა) կուրորտային քաղաքատիպ ավան է Վրաստանի հարավում, Սամցխե-Ջավախեթի երկրամասի Բորժոմի մունիցիպալիտետում։


== Ծանոթագրություններ ==
Կոնովալովի օրենքներ

Կոնովալովի օրենքներ, երկու օրենք, որոնք ցնդող երկու նյութերից կազմված համակարգում կապ են արտահայտում հեղուկ լուծույթի բաղադրության և հագեցած գոլորշու (կամ եռման ջերմաստիճանի) բաղադրության ու ճնշման միջև։ Այդ օրենքները փորձնականորեն և տեսականորեն հաստատել է Դ. Կոնովալովը՝ 1881—84-ին։ Ավելի ընդհանուր հարաբերակցություններ այլ ճանապարհով ստացել է Ջ. Գիբսը՝ 1876—78-ին։

Միևնույն ջերմաստիճանի պայմաններում, ըստ առաջին օրենքի, լուծույթի հագեցած գոլորշու ընդհանուր ճնշումը բարձրանում է դրանում այն բաղադրամասի կոնցենտրացիայի մեծացման դեպքում, որի պարունակությունը գոլորշում ավելի շատ է, քան լուծույթում, և փոքրանում այն բաղադրամասի կոնցենտրացիան մեծացնելիս, որի պարունակությունը գոլորշում ավելի քիչ է, քան լուծույթում։Միևնույն ճնշման պայմաններում այդ օրենքը կարող է օգտագործվել այսպիսի ձևով՝

Լուծույթի եռման ջերմաստիճանը բարձրանում է այն բաղադրամասի կոնցենտրացիայի մեծացման դեպքում, որի պարունակությունը գոլորշում ավելի քիչ է, քան լուծույթում, և իջնում այն բաղադրամասի կոնցենտրացիան մեծացնելիս, որի պարունակությունը գոլորշում շատ է, քան լուծույթում։Գոլորշու ընդհանուր ճնշման կորի (հետևաբար և եռման ջերմաստիճանի կորի) վրա առավելագույն և նվազագույն կետեր չունեցող համակարգերի դեպքում կիրառվում է այդ օրենքի ավելի պարզ ձևակերպումը՝

Երկու ցնդող նյութերից բաղկացած լուծույթի հագեցած գոլորշին հարուստ է այն բաղադրամասով, որը մաքուր վիճակում ունի գոլորշու ավելի բարձր ճնշում, այսինքն՝ եռման ջերմաստիճանը ավելի ցածր է։Երկրորդ օրենքը վերաբերում է ավելի մասնավոր դեպքերի։

Հագեցած գոլորշու ընդհանուր ճնշման կորի վրա առավելագույն և նվազագույն (եռման ջերմաստիճանի կորի վրա՝ նվազագույն և առավելագույն) կետերը համապատասխանում են լուծույթների, որոնց և հագեցած գոլորշու բաղադրությունները նույնն են։Կոնովալովի օրենքները կարևոր են թորման և ռեկտիֆիկացման պրոցեսների տեսության մեջ։
Պարնևո (գյուղ, Դեմիդովսկի շրջան)

Պարնևո (ռուս.՝ Парнево), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիետրաբոնդանտե

Պետրաբոնդանտե  (իտալերեն՝ Pietrabbondante), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 947 մարդ (2008 թվականի տվյալներով), բնակչության խտությունը կազմում է 35 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 86085, հեռախոսային կոդ՝ 0865։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0865 76130
Պաշտոնական կայք՝ http://www.comune.pietrabbondante.is.it/


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)
http://www.istat.it/english/ Archived 2009-12-07 at the Wayback Machine.
Լոկ սաբհա

Լոկ սաբհա (հինդի՝ लोकसभा), Հնդկաստանի խորհրդարանի ստորին պալատ։ Լոկ սաբհայի անդամները ընտրվում են ուղիղ ընդհանուր գաղտնի քվեարկությամբ մեծամասնական համակարգի հիման վրա։ Երկրի սահմանադրությամբ սահմանված Լոկ սաբհայի ամենամեծ քանակը կարող է լինել 552 պատգամավոր (մինչև 530 նահանգներից, մինչև 20 միացյալ տարածքներից, և ևս երկուստ նշանակվել են նախագահի կողմից բրիտանական ծագման հնդիկների հետաքրքրությունների ներկայացման համար)։ Լոկ սաբհան ընտրվում է 5 տարի ժամկետով, սակայն, եթե երկրում հայտարվում է արտակարգ դրություն, նրա լիազորությունները կարող են հետաձգվել մեկ տարի ժամկետով։ 17-րդ գումարման Լոկ սաբհան ընտրվել է 2019 թվականի հունիսի 19-ին։ Յոթ փուլերից բաղկացած ընտրություններում մասնակցել են Հնդկաստանի ավելի քան 900 միլիոն բնակիչ։
Լոկ սաբհան ունի իր սեփական հեռուստաալիքը՝ Lok Sabha TV-ն, որն ուղիղ եթերով հեռարձակում է Խորհրդարանի նիստերը։


== Տես նաև ==
Հնդկաստանի խորհրդարան
Ռաջյա սաբհա


== Ծանոթագրություններ ==


== Արտաքին հղումներ ==
Lok Sabha website
1951 to 2014 Lok Sabha Election Results in Detail
General Elections 2019
Lok Sabha General Election 2019 - Parliamentary Polls 2019 Latest News & Updates
Մշո ճառընտիր

«Մշո ճառընտիր» կամ «Տօնական», հայերեն ամենամեծ մագաղաթյա ձեռագիրը, գրվել և ծաղկվել է 1200 - 1202-ին, Երզնկայի Ավագ վանքում, Բաբերդի տանուտեր Աստվածատուրի պատվերով։ Գրիչ՝ Վարդան Կարնեցի, ծաղկող՝ Ստեփանոս, որին օգնել է նաև գրիչը։ Ձեռագիրն այժմ ունի 601 մագաղաթյա թերթ (55, 3X70, 5 սմ), յուրաքանչյուրը պատրաստված է մի երնջի կամ արջառի կաշվից։ Բաժանված է երկու մասի, կազմ չունի, քաշը 28 կգ է։ Ձեռագիրը ճառերի, վարքերի, վկայաբանությունների, պատմական քաղվածքների և ներբողների ժողովածու է, որոնք դասավորված են ըստ տարվա տոների, որից էլ՝ ժողովածուի «Տօնական» անունը։ Ձեռագիրը ճոխ զարդարված է լուսանցազարդերով, գլխազարդերով և զարդագրերով։ Պահպանվել են տերունական երկու նկարներ, մի էջում «Ծնունդը»՝ կից նկարներով և մի այլ թերթի մեկ երրորդում՝ «Մուտքը»։ Վառ և ինքնատիպ են գլխազարդերը, որոնք շքեղ գորգեր են հիշեցնում երկրաչափական, բուսական և կենդանական մոտիվներով լուսանցազարդերը զարդարում են ամեն մի միավորի սկիզբ։


== Սկզբնական տեսք ==
Ձեռագիրը սկզբում ունեցել է 660 թերթ, 17 թերթ պահվում է Վենետիկում, 1 թերթ՝ Վիեննայում, իսկ 1977 թվականին Երևանի Մեսրոպ Մաշտոցի անվան Մատենադարանը Մոսկվայի Լենինի անվան գրադարանից ստացել է 2 թերթ, որոնք անջատվել էին 1918-ին։


== «Մշո ճառընտիր»-ի առևանգում ==
«Մշո ճառընտիրը» 1202 թվականին հափշտակվում է Բաբերդի այլազգի դատավորի կողմից, 2 տարի թաքցնելուց հետո Խլաթում, 1204 թվականին վաճառում է Մշո Առաքելոց վանքին՝ 4000 արծաթե դրամով, որը հավաքվել էր շրջակայքի բնակիչների և վանքի միաբանների միջոցներով։ Մինչև 1915 թվականը ձեռագիրը գտնվում էր այդտեղ, Մեծ եղեռնի օրերին ձեռագրի երկու մասերը տարբեր ուղիներով հասել են Թիֆլիսի Հայոց ազգագրական ընկերություն, ապա՝ Երևան։ Այժմ պահվում է Երևանի Մեսրոպ Մաշտոցի անվան Մատենադարանում։
Տելպոս

Տելպոս (ռուս.՝ Тельпос), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շուգոր գետի ձախ ափին՝ 147 կմ հեռավորության վրա։ Գետի երկարությունը կազմում է 75 կմ, ջրհավաք ավազանը 860 կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062323
Կոդը ըստ հիդրոլոգիական հետազոտության (ՌԴ) — 103006232
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Այգեկութ (քանդակ)

Այգեկութ, հայ քանդակագործ Արա Սարգսյանի (1902-1969) գիպսե խորաքանդակը, որը նա ստեղծել է 1960 թվականին։ Ներկայում գիպսե քանդակը (չափերը՝ 185x45) պահվում է Արա Սարգսյանի և Հակոբ Կոջոյանի տուն-թանգարանում, իսկ 1961 թվականին ստեղծված և նույն չափերն ունեցող բրոնզե տարբերակը՝ Հայաստանի ազգային պատկերասրահում։
Լինելով բարձրաքանդակի ու բոլորաքանդակի սինթեզ՝ այն առանձնահատուկ է հայկական քանդակագործության մեջ։

Առույգ դինամիկայով հագեցած, կանացի մարմիների ու խաղողի վազերի նրբաճաշակ, ռիթմիկ հաջորդականություններով կառուցված այս աշխատանքը պատկանում է դեկորատիվ արվեստի յուրատիպ օրինակների շարքին։ Աչքի է ընկնում կեցվածքների բնական գեղեցկությամբ, շարժումների վայելչությամբ, իրար հաջորդող դրվագների ներդաշնակ միասնությամբ։


== Նկարագրություն ==
Բարձրաքանդակ հիշեցնող «Այգեկութ» կոմպոզիցիան «իրականում բոլորաքանդակ է, որտեղ, սակայն, օգտագործված են բարձրաքանդակի որոշ առանձնահատկությունները, այն է՝ ֆրիզաձև ծավալումը երկու հորիզոնական զուգահեռների միջև, մարմինների դասավորումը մեկ պլանի վրա, բարձրաքանդակին հատուկ դեկորատիվ տարրերը և այլն»։ Խորաքանդակը երկու կողմից էլ հավասարապես դիտելի է և ներկայացնում է խաղող հավաքող հինգ կանանց, որոնք դասավորված են մեկ գծի վրա, իսկ նրանց միջև խաղողի թփեր են։ Քանդակում «գործող անձինք» են ոչ միայն կանայք, այլ խաղողի թփերը, որոնք բովանդակայնորեն վերին աստիճանի ակտիվացված են և այնպես են մեկնաբանված, որ ձեռք են բերել թե՛ բնապատկերի, թե՛ զարդանախշի ձևեր ու նշանակություն և, որպես այդպիսին, մարմինների մեջ եղած դատարկ պաուզաները դարձնում են նյութեղեն, անցումներ են ստեղծում մի մարմնից մյուսը, նրանց շուրջը ծավալում պեյզաժային միջավայր։ Միևնույն ժամանակ կանայք իրար հետ կապված են իրենց կեցվածքներով, շարժումների տենդենցով ու ռիթմով, որոնք, ասես պատկերում, հիանալիորոն հավաքված են ու պահված կոմպոզիցիոն մի անտեսանելի շրջանակի մեջ»։

— Վահան Հարությունյան


== Ծանոթագրություններ ==
Դուռնագյոլ (Բայազետի գավառ)

Դուռնագյոլ, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գամուլևկա

Գամուլևկա (ուկրաիներեն՝ Гамулівка), գյուղ Ուկրաինայի Վիննիցայի մարզի Չեռնևցիի շրջանում։ Հիմնադրվել է 1400 թվականին։
2001 թվականի տվյալներով Գամուլևկա գյուղում բնակվում էր 60 մարդ։ Բնակավայրը զբաղեցնում է 0,923 կմ² տարածք։ Բնակչության խտությունը կազմում էր 65,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
France 5

France 5, ֆրանսիական ազգային հեռուստաալիք, գտնվում է Ազգային հեռուստատեսության կազմում։ Հիմնվել է 1994 թվականի դեկտեմբերի 13-ին, և մինչև 2005 թվականը կրում էր «La Cinquième» անվանումը։ Հեռուստաալիքը նախատեսված է ընտանեկան լսարանի, ինչպես նաև ուսանողների և ԲՈՒՀերի դասախոսների համար։ Մասնագիտացած է հասարակական, քաղաքական և կրթական հաղորդումների և վավերագրական ֆիլմերի ցուցադրությամբ։


== Հաղորդումներ ==


=== Վավերագրական ===
Danger dans le ciel
Des trains pas comme les autres
Fourchette & sac à dos
J'ai vu changer la Terre
J'irai dormir chez vous
Le doc sauvage
Les routes de l'impossible
Nus et culottés
Planète des hommes
Sale temps pour la planète
Superstructure
Vu sur Terre ...


=== Ամսագրեր ===
Allo docteurs
Allo Rufo
C dans l'air
C à vous
C à dire?!
C politique
C'est notre affaire
C'est notre histoire
Echappées belles
Empreintes
Entrée libre
L'emploi par le net
La Galerie France 5
La Grande Librairie
La Maison France 5
Le Doc du dimanche
Le Magazine de la santé
Les escapades de Petitrenaud
Les Maternelles
Médias, le magazine
Revu et corrigé
Silence, ça pousse ! ...


=== Երիտասարդական ծրագրեր ===
Zouzous


== Տես նաև ==
France 2
France 3
France 4
France Ô
Outre-Mer 1ère


== Արտաքին հղումներ ==
Պաշտոնական կայք Archived 2004-08-02 at the Wayback Machine. (Ֆրանսերեն)
France Télévisions կայք (Ֆրանսերեն)


== Ծանոթագրություններ ==
Մարտինովկա (գյուղ, Զոլոչևի շրջան)

Անվան այլ կիրառումների համար տե՛ս՝ ՄարտինովկաՄարտինովկա (ուկրաիներեն՝ Мартинівка), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1700 թվականին։
2001 թվականի տվյալներով Մարտինովկա գյուղում բնակվում էր 71 մարդ։ Բնակավայրը զբաղեցնում է 0,184 կմ² տարածք։ Բնակչության խտությունը կազմում էր 385,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրեոբրաժենկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ Պրեոբրաժենկա (այլ կիրառումներ)Պրեոբրաժենկա (ուկրաիներեն՝ Преображенка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Պրեոբրաժենկա գյուղում բնակվում էր 56 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)